title: 2006/369/ES: Rozhodnutie Rady z  8. novembra 2005  o podpise a predbežnom vykonávaní Dohody medzi Európskym spoločenstvom a Bulharskou republikou o určitých aspektoch leteckých dopravných služieb

text:
               24.5.2006

               SK

               Úradný vestník Európskej únie

               L 136/21

         ROZHODNUTIE RADY
   z 8. novembra 2005
   o podpise a predbežnom vykonávaní Dohody medzi Európskym spoločenstvom a Bulharskou republikou o určitých aspektoch leteckých dopravných služieb
   (2006/369/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2 prvou vetou prvého pododseku,
   so zreteľom na návrh Komisie,
   keďže:

               (1)

               Rada 5. júna 2003 poverila Komisiu, aby začala rokovania s tretími krajinami o nahradení určitých ustanovení v existujúcich dvojstranných dohodách dohodou Spoločenstva.

               (2)

               Komisia v mene Spoločenstva dojednala dohodu s Bulharskou republikou o určitých aspektoch leteckých dopravných služieb v súlade s mechanizmami a smernicami v prílohe k rozhodnutiu Rady, ktorým bola Komisia poverená začať rokovania s tretími krajinami o nahradení určitých ustanovení v existujúcich dvojstranných dohodách dohodou Spoločenstva.

               (3)

               S výhradou jej možného uzavretia k neskoršiemu dátumu by sa dohoda, ktorú Komisia dojednala, mala podpísať a predbežne vykonávať,

         ROZHODLA TAKTO:
   Článok 1
   Týmto sa v mene Spoločenstva schvaľuje podpis Dohody medzi Európskym spoločenstvom a Bulharskou republikou o určitých aspektoch leteckých dopravných služieb s výhradou rozhodnutia Rady o uzavretí uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpis dohody v mene Spoločenstva s výhradou jej uzavretia.
   Článok 3
   Kým dohoda nenadobudne platnosť, vykonáva sa predbežne od prvého dňa prvého mesiaca, ktorý nasleduje po dni, keď si strany vzájomne oznámili ukončenie postupov potrebných na tieto účely.
   Článok 4
   Týmto sa predseda Rady poveruje vydať oznámenie podľa článku 8 ods. 2 dohody.

      V Bruseli 8. novembra 2005

            Za Radu

            predseda

         G. BROWN

    ---documentbreak---

               24.5.2006

               SK

               Úradný vestník Európskej únie

               L 136/22

         DOHODA
   medzi Európskym spoločenstvom a Bulharskou republikou o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   BULHARSKÁ REPUBLIKA (ďalej len „Bulharsko“)
   na strane druhej
   (ďalej len „zmluvné strany“),
   KONŠTATUJÚC, že medzi niektorými členskými štátmi Európskeho spoločenstva a Bulharskom boli uzavreté dvojstranné dohody o leteckých dopravných službách, ktoré obsahujú ustanovenia v rozpore s právom Spoločenstva,
   KONŠTATUJÚC, že Európske spoločenstvo má výlučnú právomoc v niekoľkých aspektoch, ktoré môžu byť zahrnuté v dvojstranných dohodách o leteckých dopravných službách medzi členskými štátmi Európskeho spoločenstva a tretími krajinami,
   KONŠTATUJÚC, že podľa práva Európskeho spoločenstva majú leteckí dopravcovia Spoločenstva usadení v členskom štáte právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,
   SO ZRETEĽOM na dohody medzi Európskym spoločenstvom a niektorými tretími krajinami, ktoré umožňujú štátnym príslušníkom týchto tretích krajín nadobudnúť vlastnícke práva v leteckých dopravcoch, ktorí majú licenciu v súlade s právom Európskeho spoločenstva,
   UZNÁVAJÚC, že ustanovenia dvojstranných dohôd o leteckých dopravných službách medzi členskými štátmi Európskeho spoločenstva a Bulharskom, ktoré sú v rozpore s právom Európskeho spoločenstva, sa s ním musia úplne zosúladiť, aby sa vytvoril spoľahlivý právny základ pre letecké dopravné služby medzi Európskym spoločenstvom a Bulharskom a zachovala kontinuita týchto leteckých dopravných služieb,
   KONŠTATUJÚC, že zámerom Európskeho spoločenstva v rámci týchto rokovaní nie je zvýšiť celkový objem leteckej dopravy medzi Európskym spoločenstvom a Bulharskom, ani ovplyvniť rovnováhu medzi leteckými dopravcami Spoločenstva a leteckými dopravcami Bulharska alebo dojednať zmeny a doplnenia ustanovení existujúcich dvojstranných dohôd o leteckých dopravných službách, ktoré sa týkajú dopravných práv,
   SA DOHODLI TAKTO:
   Článok 1
   Všeobecné ustanovenia
   1.   Na účely tejto dohody „členské štáty“ sú členské štáty Európskeho spoločenstva.
   2.   Odkazy vo všetkých dohodách uvedených v prílohe I na štátnych príslušníkov členského štátu, ktorý je zmluvnou stranou takejto dohody, sa považujú za odkazy na štátnych príslušníkov členských štátov Európskeho spoločenstva.
   3.   Odkazy vo všetkých dohodách uvedených v prílohe 1 na leteckých dopravcov alebo letecké spoločnosti členského štátu, ktorý je zmluvnou stranou takejto dohody, sa považujú za odkazy na leteckých dopravcov alebo letecké spoločnosti, ktoré určí tento členský štát.
   Článok 2
   Určenie
   1.   Ustanovenia v odsekoch 2 a 3 tohto článku nahrádzajú zodpovedajúce ustanovenia v článkoch uvedených v prílohe II písm. a) a b), ktoré sa týkajú určenia leteckého dopravcu dotknutým členským štátom, jeho oprávnení a povolení, ktoré mu vydalo Bulharsko, a zamietnutia, zrušenia, pozastavenia alebo obmedzenia oprávnení alebo povolení tohto leteckého dopravcu. Ustanovenia v odsekoch 4 a 5 tohto článku nahrádzajú zodpovedajúce ustanovenia v článkoch uvedených v prílohe II písm. a) a b), ktoré sa týkajú určenia leteckého dopravcu Bulharskom, jeho oprávnení a povolení, ktoré mu vydal dotknutý členský štát, a zamietnutia, zrušenia, pozastavenia alebo obmedzenia oprávnení alebo povolení tohto leteckého dopravcu.
   2.   Po prijatí určenia leteckého dopravcu členským štátom Bulharsko udelí s minimálnym procesným oneskorením príslušné oprávnenia a povolenia za predpokladu, že:

               i)

               letecký dopravca je usadený podľa Zmluvy o založení Európskeho spoločenstva na území určujúceho členského štátu a vlastní platnú licenciu na vykonávanie leteckej dopravy v súlade s právom Európskeho spoločenstva;

               ii)

               členský štát zodpovedný za vydanie osvedčenia prevádzkovateľa leteckej dopravy vykonáva a udržuje účinnú regulačnú kontrolu nad leteckým dopravcom a v určení je zreteľne uvedený príslušný letecký úrad a

               iii)

               letecký dopravca je a ostane vo vlastníctve, priamom alebo prostredníctvom väčšinového vlastníckeho podielu, členských štátov a/alebo štátnych príslušníkov členských štátov, a/alebo iných štátov uvedených v prílohe III, a/alebo štátnych príslušníkov týchto iných štátov a je pod sústavnou účinnou kontrolou týchto štátov a/alebo týchto štátnych príslušníkov.

         3.   Bulharsko môže zamietnuť, zrušiť, pozastaviť alebo obmedziť oprávnenia alebo povolenia leteckého dopravcu určeného členským štátom, ak:

               i)

               letecký dopravca nie je usadený podľa Zmluvy o založení Európskeho spoločenstva na území určujúceho členského štátu alebo nevlastní platnú licenciu na vykonávanie leteckej dopravy v súlade s právom Európskeho spoločenstva;

               ii)

               členský štát zodpovedný za vydanie osvedčenia prevádzkovateľa leteckej dopravy nevykonáva alebo neudržuje účinnú regulačnú kontrolu nad leteckým dopravcom a v určení nie je zreteľne uvedený príslušný letecký úrad alebo

               iii)

               letecký dopravca nie je vo vlastníctve ani pod účinnou kontrolou, priamo alebo prostredníctvom väčšinového podielu, členských štátov a/alebo štátnych príslušníkov členských štátov alebo iných štátov uvedených v prílohe III, a/alebo štátnych príslušníkov týchto iných štátov.

         Pri výkone svojho práva podľa tohto odseku Bulharsko nesmie diskriminovať leteckých dopravcov Spoločenstva na základe ich štátnej príslušnosti.
   4.   Po prijatí určenia leteckého dopravcu Bulharskom členský štát udelí s minimálnym procesným oneskorením príslušné oprávnenia a povolenia za predpokladu, že:

               i)

               letecký dopravca vlastní platnú licenciu na vykonávanie leteckej dopravy vydanú v súlade s bulharským právom;

               ii)

               Bulharsko, ktoré je zodpovedné za vydanie osvedčenia prevádzkovateľa leteckej dopravy, vykonáva a udržuje účinnú regulačnú kontrolu nad leteckým dopravcom, a

               iii)

               leteckého dopravcu priamo alebo prostredníctvom väčšinového vlastníckeho podielu vlastní a naďalej bude vlastniť Bulharsko a/alebo bulharská fyzická alebo právnická osoba a Bulharsko a/alebo bulharská fyzická alebo právnická osoba ho sústavne účinne kontroluje.

         5.   Členský štát môže zamietnuť, zrušiť, pozastaviť alebo obmedziť oprávnenia alebo povolenia leteckého dopravcu určeného Bulharskom v prípade, že:

               i)

               letecký dopravca nevlastní platnú licenciu na vykonávanie leteckej dopravy vydanú v súlade s bulharským právom;

               ii)

               Bulharsko, ktoré je zodpovedné za vydanie osvedčenia prevádzkovateľa leteckej dopravy, nevykonáva alebo neudržuje účinnú regulačnú kontrolu nad leteckým dopravcom, alebo

               iii)

               leteckého dopravcu priamo alebo prostredníctvom väčšinového vlastníckeho podielu nevlastní alebo účinne nekontroluje Bulharsko a/alebo bulharská fyzická alebo právnická osoba.

         Článok 3
   Práva v súvislosti s regulačnou kontrolou
   1.   Ustanovenia odseku 2 tohto článku dopĺňajú články uvedené v prílohe II písm. c).
   2.   V prípade, že členský štát určil leteckého dopravcu, nad ktorým regulačnú kontrolu vykonáva a udržiava iný členský štát, sa práva Bulharska podľa bezpečnostných ustanovení dohody medzi členským štátom, ktorý určil leteckého dopravcu, a Bulharskom vzťahujú rovnako na prijímanie, uplatňovanie alebo udržiavanie bezpečnostných noriem týmto iným členským štátom, ako aj na oprávnenie na prevádzkovanie tohto leteckého dopravcu.
   Článok 4
   Zdaňovanie leteckého paliva
   1.   Ustanovenia odseku 2 tohto článku dopĺňajú zodpovedajúce ustanovenia v článkoch uvedených v prílohe II písm. d).
   2.   Bez ohľadu na akékoľvek iné ustanovenia, ktoré sú v rozpore s týmto ustanovením, žiadne ustanovenie dohôd uvedených v prílohe II písm. d) nebráni členskému štátu uložiť dane, odvody, clá alebo iné poplatky na palivá dodávané na jeho území, určené na použitie v lietadle určeného leteckého dopravcu Bulharska, ktorý prevádzkuje lety medzi miestom na území daného členského štátu a iným miestom na jeho území alebo území iného členského štátu.
   Článok 5
   Tarify za prepravu v rámci Európskeho spoločenstva
   1.   Ustanovenia odseku 2 tohto článku dopĺňajú články uvedené v prílohe II písm. e).
   2.   Tarify účtované leteckým(-ými) dopravcom(-ami) určeným(-ými) Bulharskom podľa dohody uvedenej v prílohe I, ktorá obsahuje ustanovenie uvedené v prílohe II písm. e), za prepravu uskutočnenú celú v rámci Európskeho spoločenstva podliehajú právu Európskeho spoločenstva.
   Článok 6
   Prílohy k dohode
   Prílohy k tejto dohode tvoria jej neoddeliteľnú súčasť.
   Článok 7
   Revízia alebo zmena a doplnenie
   Zmluvné strany môžu túto dohodu kedykoľvek po vzájomnej dohode revidovať alebo zmeniť a doplniť.
   Článok 8
   Nadobudnutie platnosti a predbežné vykonávanie
   1.   Táto dohoda nadobúda platnosť potom, čo si zmluvné strany vzájomne písomne oznámia, že boli ukončené ich príslušné vnútorné postupy potrebné na to, aby dohoda nadobudla platnosť.
   2.   Bez ohľadu na odsek 1 zmluvné strany súhlasia s tým, že budú túto dohodu predbežne vykonávať od prvého dňa mesiaca, ktorý nasleduje po dni, keď si zmluvné strany vzájomne oznámili ukončenie postupov potrebných na tento účel.
   3.   Dohody a iné dojednania medzi členskými štátmi a Bulharskom, ktoré ku dňu podpísania tejto dohody ešte nenadobudli platnosť a predbežne sa nevykonávajú, sú uvedené v prílohe I písm. b). Táto dohoda sa vzťahuje na všetky takéto dohody a dojednania od ich nadobudnutia platnosti alebo predbežného vykonávania.
   Článok 9
   Ukončenie platnosti
   1.   V prípade, že sa ukončí platnosť niektorej z dohôd uvedených v prílohe I, zároveň sa skončí platnosť všetkých ustanovení tejto dohody, ktoré sa týkajú príslušnej dohody uvedenej v prílohe I.
   2.   V prípade, že sa ukončí platnosť všetkých dohôd uvedených v prílohe I, zároveň sa ukončí platnosť tejto dohody.
   NA DÔKAZ TOHO, nižšie podpísaní splnomocnení zástupcovia podpísali túto dohodu.

      V Salzburgu v dvoch vyhotoveniach dňa piateho mája dvetisícšesť v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom, talianskom a bulharskom jazyku.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         За европейската общност

         Por la República de Bulgaria
         Za Bulharskou republiku
         For Republikken Bulgarien
         Für die Republik Bulgarien
         Bulgaaria Vabariigi nimel
         Για τη Δημοκρατία της Βουλγαρίας
         For the Republic of Bulgaria
         Pour la République de Bulgarie
         Per la Repubblica di Bulgaria
         Bulgārijas Republikas vārdā
         Bulgarijos Respublikos vardu
         Λ Bolgár Köztársaság részéről
         Għar-Repubblika tal-Bulgarija
         Voor de Republiek Bulgarije
         W imieniu Republiki Bułgarii
         Pela República da Bulgária
         Za Bulharskú republiku
         Za Republiko Bolgarijo
         Bulgarian tasavallan puolesta
         För Republiken Bulgarien
         За Република България

   PRÍLOHA I
   Zoznam dohôd uvedených v článku 1 tejto dohody

               a)

               Dohody o leteckých dopravných službách medzi Bulharskom a členskými štátmi Európskeho spoločenstva, ktoré boli ku dňu podpísania tejto dohody uzavreté, podpísané a/alebo sa predbežne vykonávajú

                           —

                           Dohoda o leteckej doprave medzi spolkovou vládou Rakúska a vládou Bulharskej republiky, podpísaná 4. novembra 1997 v Sofii, ďalej v prílohe II len „dohoda medzi Bulharskom a Rakúskom“;
                           vykladá sa spolu s Memorandom o porozumení podpísaným 28. júna 1996 vo Viedni

                           —

                           Dohoda medzi vládou Belgického kráľovstva a vládou Bulharskej ľudovej republiky o leteckej doprave, podpísaná 14. mája 1957 v Sofii, ďalej v prílohe II len „dohoda medzi Bulharskom a Belgickom“

                           —

                           Dohoda medzi vládou Cyperskej republiky a Bulharskou ľudovou republikou o komerčných pravidelných leteckých dopravných službách, podpísaná 8. mája 1965 v Nikózii, ďalej v prílohe II len „dohoda medzi Bulharskom a Cyprom“

                           —

                           Dohoda o leteckej doprave medzi vládou Československej socialistickej republiky a vládou Bulharskej republiky, podpísaná 25. septembra 1967 v Sofii, v súvislosti s ktorou Česká republika vyhlásila, že sa považuje byť viazaná jej ustanoveniami, ďalej v prílohe II len „dohoda medzi Bulharskom a Českou republikou“;

                           —

                           Dohoda medzi vládou Dánskeho kráľovstva a vládou Bulharskej ľudovej republiky o civilnej leteckej doprave, podpísaná 24. mája 1958 v Sofii, ďalej v prílohe II len „dohoda medzi Bulharskom a Dánskom“;
                           naposledy doplnená výmenou listov z 24. mája 1958

                           —

                           Dohoda medzi vládou Fínskej republiky a vládou Bulharskej ľudovej republiky o leteckých službách medzi územiami ich štátov a mimo nich, podpísaná 19. marca 1970 v Helsinkách, ďalej v prílohe II len „dohoda medzi Bulharskom a Fínskom“;

                           —

                           Dohoda o leteckej doprave medzi vládou Francúzskej republiky a vládou Bulharskej ľudovej republiky, podpísaná 4. augusta 1965 v Paríži, ďalej v prílohe II len „dohoda medzi Bulharskom a Francúzskom“;
                           doplnená výmenou listov zo 4. augusta 1965;
                           zmenená výmenou listov z 12. júna a 10. júla 1969;
                           naposledy zmenená memorandom o porozumení podpísaným 26. januára 2000 v Sofii

                           —

                           Dohoda medzi Spolkovou republikou Nemecko a Bulharskou republikou týkajúca sa leteckých dopravných služieb medzi ich územiami ich štátov a mimo nich, podpísaná 11. júna 1993 v Sofii, ďalej v prílohe II len „dohoda medzi Bulharskom a Nemeckom“;
                           doplnená memorandom o porozumení podpísaným 1. októbra 2001 v Sofii;
                           vykladá sa spolu s nótami z 15. augusta 2002 a 20. apríla 2004

                           —

                           Dohoda medzi vládou Helénskej republiky a vládou Bulharskej republiky o leteckých dopravných službách medzi ich územiami ich štátov a mimo nich, podpísaná 1. novembra 2002 v Aténach, ďalej v prílohe II len „dohoda medzi Bulharskom a Gréckom“;
                           vykladá sa spolu s memorandom o porozumení podpísaným 23. februára 2000 v Aténach

                           —

                           Dohoda medzi vládou Maďarskej ľudovej republiky a vládou Bulharskej ľudovej republiky o leteckej doprave, podpísaná 29. augusta 1969 v Sofii, ďalej v prílohe II len „dohoda medzi Bulharskom a Maďarskom“

                           —

                           Dohoda o leteckých dopravných službách medzi vládou Írska a vládou Bulharskej republiky, podpísaná 27. júla 1995 v Dubline, ďalej v prílohe II len „dohoda medzi Bulharskom a Írskom“

                           —

                           Dohoda medzi vládou Talianskej republiky a vládou Bulharskej ľudovej republiky o civilnej leteckej doprave, podpísaná 27. mája 1974 v Sofii, ďalej v prílohe II len „dohoda medzi Bulharskom a Talianskom“;
                           vykladá sa spolu so schváleným zápisom podpísaným v Ríme 4. apríla 1974;
                           naposledy zmenená memorandom o porozumení podpísaným v Ríme 25. júla 1997

                           —

                            Dohoda medzi vládou Lotyšskej republiky a vládou Bulharskej republiky o leteckých dopravných službách medzi územiami ich štátov a mimo nich, podpísaná 19. mája 1999 vo Varšave, ďalej v prílohe II len „dohoda medzi Bulharskom a Lotyšskom“

                           —

                           Dohoda o leteckej doprave medzi vládou Luxemburského veľkovojvodstva a vládou Bulharskej ľudovej republiky, podpísaná 8. mája 1965 v Sofii, ďalej v prílohe II len „dohoda medzi Bulharskom a Luxemburskom“

                           —

                           Dohoda medzi vládou Maltskej republiky a vládou Bulharskej ľudovej republiky o leteckých dopravných službách medzi územiami ich štátov a mimo nich, podpísaná 23. júla 1982 vo Varne, ďalej v prílohe II len „dohoda medzi Bulharskom a Maltou“;
                           vykladá sa spolu s memorandom o porozumení podpísaným 12. apríla 1982 na Malte

                           —

                           Dohoda medzi vládou Holandského kráľovstva a vládou Bulharskej ľudovej republiky o leteckej doprave, podpísaná 7. februára 1958 v Sofii, ďalej v prílohe II len „dohoda medzi Bulharskom a Holandskom“;
                           naposledy doplnená memorandom o porozumení podpísaným 6. augusta 2002 v Haagu

                           —

                           Dohoda o leteckej doprave medzi vládou Poľskej republiky a vládou Bulharskej ľudovej republiky, podpísaná 16. mája 1949 vo Varšave, ďalej v prílohe II len „dohoda medzi Bulharskom a Poľskom“

                           —

                           Dohoda o leteckej doprave medzi vládou Portugalska a vládou Bulharskej ľudovej republiky, podpísaná 22. októbra 1975 v Lisabone, ďalej v prílohe II len „dohoda medzi Bulharskom a Portugalskom“

                           —

                           Dohoda o leteckej doprave medzi vládou Slovenskej republiky a vládou Bulharskej republiky, podpísaná 8. decembra 1995 v Sofii, ďalej v prílohe II len „dohoda medzi Bulharskom a Slovenskom“

                           —

                           Dohoda o leteckých dopravných službách medzi vládou Španielska a vládou Bulharskej ľudovej republiky, podpísaná 6. novembra 1971 v Sofii, ďalej v prílohe II len „dohoda medzi Bulharskom a Španielskom“
                           naposledy zmenená schváleným zápisom vyhotoveným 21. októbra 1978 v Sofii

                           —

                           Dohoda medzi vládou Švédskeho kráľovstva a vládou Bulharskej ľudovej republiky o civilnej leteckej doprave, podpísaná 17. apríla 1957 v Sofii, ďalej v prílohe II len „dohoda medzi Bulharskom a Švédskom“

                           —

                           Dohoda medzi vládou Spojeného kráľovstva Veľkej Británie a Severného Írska a vládou Bulharskej ľudovej republiky o leteckých dopravných službách medzi územiami ich štátov a mimo nich, podpísaná 28. mája 1970 v Londýne, ďalej v prílohe II len „dohoda medzi Bulharskom a Spojeným kráľovstvom“;
                           zmenená a doplnená výmenou nót z 23. augusta 1973;
                           vykladá sa spolu s memorandom o porozumení podpísaným 15. januára 1998 v Londýne

               b)

               Dohody o leteckých službách a iné dojednania parafované alebo podpísané medzi Bulharskom a členskými štátmi Európskeho spoločenstva, ktoré ku dňu podpísania tejto dohody ešte nenadobudli platnosť a predbežne sa nevykonávali

         PRÍLOHA II
   Zoznam článkov v dohodách uvedených v prílohe I a v článkoch 2 až 5 tejto dohody

               a)

               Určenie členským štátom:

                           —

                           článok 3 dohody medzi Bulharskom a Rakúskom

                           —

                           článok 2 dohody medzi Bulharskom a Belgickom

                           —

                           článok 3 dohody medzi Bulharskom a Cyprom

                           —

                           článok 2 dohody medzi Bulharskom a Českou republikou

                           —

                           článok 2 dohody medzi Bulharskom a Dánskom

                           —

                           článok 3 dohody medzi Bulharskom a Fínskom

                           —

                           článok 3 dohody medzi Bulharskom a Francúzskom

                           —

                           článok 3 dohody medzi Bulharskom a Nemeckom

                           —

                           článok 3 dohody medzi Bulharskom a Gréckom

                           —

                           článok 3 dohody medzi Bulharskom a Maďarskom

                           —

                           článok 3 dohody medzi Bulharskom a Írskom

                           —

                           článok 3 dohody medzi Bulharskom a Talianskom

                           —

                           článok 3 dohody medzi Bulharskom a Lotyšskom

                           —

                           článok 3 dohody medzi Bulharskom a Luxemburskom

                           —

                           článok 3 dohody medzi Bulharskom a Maltou

                           —

                           článok 2 dohody medzi Bulharskom a Holandskom

                           —

                           článok 2 dohody medzi Bulharskom a Poľskom

                           —

                           článok 3 dohody medzi Bulharskom a Portugalskom

                           —

                           článok 3 dohody medzi Bulharskom a Slovenskom

                           —

                           článok 4 dohody medzi Bulharskom a Španielskom

                           —

                           článok 2 dohody medzi Bulharskom a Švédskom

                           —

                           článok 3 dohody medzi Bulharskom a Spojeným kráľovstvom

               b)

               Zamietnutie, zrušenie, pozastavenie alebo obmedzenie oprávnení alebo povolení:

                           —

                           článok 4 dohody medzi Bulharskom a Rakúskom

                           —

                           článok 2 dohody medzi Bulharskom a Belgickom

                           —

                           článok 4 dohody medzi Bulharskom a Cyprom

                           —

                           článok 2 dohody medzi Bulharskom a Dánskom

                           —

                           článok 3 ods. 4 dohody medzi Bulharskom a Fínskom

                           —

                           článok 3 dohody medzi Bulharskom a Francúzskom

                           —

                           článok 4 dohody medzi Bulharskom a Nemeckom

                           —

                           článok 4 dohody medzi Bulharskom a Gréckom

                           —

                           článok 4 dohody medzi Bulharskom a Maďarskom

                           —

                           článok 3 dohody medzi Bulharskom a Írskom

                           —

                           článok 4 dohody medzi Bulharskom a Talianskom

                           —

                           článok 4 dohody medzi Bulharskom a Lotyšskom

                           —

                           článok 4 dohody medzi Bulharskom a Luxemburskom

                           —

                           článok 4 dohody medzi Bulharskom a Maltou

                           —

                           článok 2 dohody medzi Bulharskom a Holandskom

                           —

                           článok 6 dohody medzi Bulharskom a Poľskom

                           —

                           článok 5 dohody medzi Bulharskom a Portugalskom

                           —

                           článok 4 dohody medzi Bulharskom a Slovenskom

                           —

                           článok 4 dohody medzi Bulharskom a Španielskom

                           —

                           článok 2 dohody medzi Bulharskom a Švédskom

                           —

                           článok 4 dohody medzi Bulharskom a Spojeným kráľovstvom

               c)

               Regulačná kontrola:

                           —

                           článok 7 dohody medzi Bulharskom a Gréckom

                           —

                           článok 11a dohody medzi Bulharskom a Nemeckom

                           —

                           článok 12a dohody medzi Bulharskom a Francúzskom

                           —

                           článok 9b dohody medzi Bulharskom a Talianskom

               d)

               Zdaňovanie leteckého paliva:

                           —

                           článok 7 dohody medzi Bulharskom a Rakúskom

                           —

                           článok 5 dohody medzi Bulharskom a Belgickom

                           —

                           článok 8 dohody medzi Bulharskom a Cyprom

                           —

                           článok 4 dohody medzi Bulharskom a Českou republikou

                           —

                           článok 5 dohody medzi Bulharskom a Dánskom

                           —

                           článok 6 dohody medzi Bulharskom a Fínskom

                           —

                           článok 10 dohody medzi Bulharskom a Francúzskom

                           —

                           článok 7 dohody medzi Bulharskom a Nemeckom

                           —

                           článok 10 dohody medzi Bulharskom a Gréckom

                           —

                           článok 12 dohody medzi Bulharskom a Maďarskom

                           —

                           článok 11 dohody medzi Bulharskom a Írskom

                           —

                           článok 8 dohody medzi Bulharskom a Talianskom

                           —

                           článok 7 dohody medzi Bulharskom a Lotyšskom

                           —

                           článok 7 dohody medzi Bulharskom a Luxemburskom

                           —

                           článok 6 dohody medzi Bulharskom a Maltou

                           —

                           článok 4 dohody medzi Bulharskom a Holandskom

                           —

                           článok 3 dohody medzi Bulharskom a Poľskom

                           —

                           článok 7 dohody medzi Bulharskom a Portugalskom

                           —

                           článok 8 dohody medzi Bulharskom a Slovenskom

                           —

                           článok 11 dohody medzi Bulharskom a Španielskom

                           —

                           článok 5 dohody medzi Bulharskom a Švédskom

                           —

                           článok 5 dohody medzi Bulharskom a Spojeným kráľovstvom

               e)

               Tarify za prepravu v rámci Európskeho spoločenstva:

                           —

                           článok 11 dohody medzi Bulharskom a Rakúskom

                           —

                           článok 4 dohody medzi Bulharskom a Belgickom

                           —

                           článok 6 dohody medzi Bulharskom a Cyprom

                           —

                           článok 10 dohody medzi Bulharskom a Českou republikou

                           —

                           článok 6 dohody medzi Bulharskom a Dánskom

                           —

                           článok 8 dohody medzi Bulharskom a Fínskom

                           —

                           článok 13 dohody medzi Bulharskom a Francúzskom

                           —

                           článok 8 dohody medzi Bulharskom a Nemeckom

                           —

                           článok 13 dohody medzi Bulharskom a Gréckom

                           —

                           článok 6 dohody medzi Bulharskom a Maďarskom

                           —

                           článok 6 dohody medzi Bulharskom a Írskom

                           —

                           článok 7 dohody medzi Bulharskom a Talianskom

                           —

                           článok 9 dohody medzi Bulharskom a Lotyšskom

                           —

                           článok 5 dohody medzi Bulharskom a Luxemburskom

                           —

                           článok 9 dohody medzi Bulharskom a Maltou

                           —

                           článok 3 dohody medzi Bulharskom a Holandskom

                           —

                           článok 4 prílohy k dohode medzi Bulharskom a Poľskom

                           —

                           článok 10 dohody medzi Bulharskom a Portugalskom

                           —

                           článok 10 dohody medzi Bulharskom a Slovenskom

                           —

                           článok 6 dohody medzi Bulharskom a Španielskom

                           —

                           článok 6 dohody medzi Bulharskom a Švédskom

                           —

                           článok 9 dohody medzi Bulharskom a Spojeným kráľovstvom

         PRÍLOHA III
   Zoznam iných štátov uvedených v článku 2 tejto dohody

               a)

               Islandská republika (podľa Dohody o Európskom hospodárskom priestore)

               b)

               Lichtenštajnské kniežatstvo (podľa Dohody o Európskom hospodárskom priestore)

               c)

               Nórske kráľovstvo (podľa Dohody o Európskom hospodárskom priestore)

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).


title: Rozhodnutie Rady zo 16. septembra 1996 o dočasnom uplatňovaní určitých dohôd o obchode s textilnými výrobkami medzi Európskym spoločenstvom a určitými tretími krajinami (Kirgizskom, Litvou, Tadžikistanom, Turkménskom)

text:
Dôležité právne oznámenie

|

31996D0594

Úradný vestník L 263 , 16/10/1996 S. 0035 - 0035

		Rozhodnutie Radyzo 16. septembra 1996o dočasnom uplatňovaní určitých dohôd o obchode s textilnými výrobkami medzi Európskym spoločenstvom a určitými tretími krajinami (Kirgizskom, Litvou, Tadžikistanom, Turkménskom)(96/594/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 113 v spojení s článkom 228 ods. 2 prvou vetou,so zreteľom na návrh Komisie,keďže s Kirgizskom, Litvou, Tadžikistanom a Turkménskom sa prerokovali dvojstranné dohody o obchode s textilnými výrobkami, ďalej len "základné dohody", a tie sa uplatňovali predbežne na základe rozhodnutia Rady 94/277/ES z 20. decembra 1993 [1];keďže základnú dohodu s Litvou Rada schválila rozhodnutím 94/978/ES z 19. decembra 1994 [2] a dohoda začala platiť od 1. januára 1995;keďže Komisia v mene spoločenstva s vyššie uvedenými krajinami prerokovala vo forme výmeny listov dvojstranné dohody o zmene a doplnení základných dohôd, a to s prihliadnutím na pristúpenie Rakúska, Fínska a Švédska k Európskej únii; keďže tieto prerokované dohody by sa mali od 1. januára 1995 predbežne uplatňovať, a to až do ukončenia postupov potrebných na ich uzatvorenie a za predpokladu, že ich budú predbežne uplatňovať aj uvedené partnerské krajiny,ROZHODLA TAKTO:Článok 1Dvojstranné dohody vo forme výmeny listov o zmene a doplnení jestvujúcich dvojstranných dohôd, dojednaní a protokolov o obchode s textilnými výrobkami s určitými tretími krajinami, s prihliadnutím na pristúpenie Rakúskej republiky, Fínskej republiky a Švédskeho kráľovstva k Európskej únii, medzi Európskym spoločenstvom na jednej strane a jednotlivými tretími krajinami uvedenými v prílohe k tomuto rozhodnutiu na druhej strane sa budú uplatňovať predbežne od 1. januára 1995, a to až do ich formálneho uzatvorenia a za predpokladu, že ich budú predbežne uplatňovať aj partnerské krajiny.Článok 2Texty parafovaných dohôd tvoria prílohu k tomuto rozhodnutiu.V Bruseli 16. septembra 1996Za RaduPredsedaI. Yates[1] Ú. v. ES L 123, 17.5.1994, s. 1.[2] Ú. v. ES L 375, 31.12.1994, s. 1.--------------------------------------------------PRÍLOHAZoznam krajínKirgizskoLitvaTadžikistanTurkménsko--------------------------------------------------


title: Rozhodnutie Európskej centrálnej banky (EÚ) 2015/774 zo 4. marca 2015 o programe nákupu aktív verejného sektora na sekundárnom trhu (ECB/2015/10)

text:
               14.5.2015

               SK

               Úradný vestník Európskej únie

               L 121/20

         ROZHODNUTIE EURÓPSKEJ CENTRÁLNEJ BANKY (EÚ) 2015/774
   zo 4. marca 2015
   o programe nákupu aktív verejného sektora na sekundárnom trhu (ECB/2015/10)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie, a najmä na jej článok 127 ods. 2 prvú zarážku,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 12.1 druhý pododsek v spojení s článkom 3.1 prvou zarážkou a článkom 18.1,
   keďže:

               (1)

               V súlade s článkom 18.1 Štatútu Európskeho systému centrálnych bánk a Európskej centrálnej banky (ďalej len „štatút ESCB“), v záujme dosahovania cieľov ESCB, Európska centrálna banka (ECB) spolu s národnými centrálnymi bankami členských štátov, ktorých menou je euro (ďalej len „národné centrálne banky“) môžu obchodovať na finančných trhoch okrem iného s obchodovateľnými nástrojmi v rámci priamych nákupov a predajov.

               (2)

               4. septembra 2014 Rada guvernérov rozhodla o začatí tretieho programu nákupu krytých dlhopisov (third covered bond purchase programme – CBPP3) a programu nákupu cenných papierov krytých aktívami (asset-backed securities purchase programme – ABSPP). Cieľom týchto programov nákupu aktív, spolu s cielenými dlhodobejšími refinančnými operáciami zavedenými v septembri 2014, je ešte viac zlepšiť transmisiu menovej politiky, umožniť poskytovanie úverov ekonomike eurozóny, uvoľniť úverové podmienky pre domácnosti a firmy a pomôcť vrátiť miery inflácie na úroveň bližšiu 2 %, v súlade s primárnym cieľom ECB udržiavať cenovú stabilitu.

               (3)

               22. januára 2015 rozhodla Rada guvernérov, že nakupovanie aktív by sa malo rozšíriť o program nákupu aktív verejného sektora na sekundárnych trhoch (public sector asset purchase programme – PSPP). V rámci PSPP môžu národné centrálne banky, v závislosti od pomeru ich príslušných podielov v kľúči základného imania ECB, a ECB priamo nakupovať akceptovateľné obchodovateľné dlhové cenné papiere od akceptovateľných zmluvných strán na sekundárnych trhoch. Toto rozhodnutie bolo prijaté ako súčasť jednotnej menovej politiky z dôvodu existencie viacerých faktorov, ktoré podstatne zvýšili riziko zhoršenia strednodobého výhľadu cenového vývoja, čím sa ohrozilo dosiahnutie primárneho cieľa ECB udržiavať menovú stabilitu. Tieto faktory zahŕňajú slabšie menové stimuly vyplývajúce z prijatých opatrení menovej politiky v porovnaní s očakávaniami, pokles väčšiny ukazovateľov skutočnej a očakávanej inflácie v eurozóne – tak celkových ukazovateľov, ako aj ukazovateľov bez vplyvu pohyblivých zložiek, akými sú energia a potraviny – smerom k historickému minimu, a zvýšenú pravdepodobnosť sekundárnych účinkov na mzdy a cenotvorbu spôsobených výrazným poklesom cien ropy.

               (4)

               PSPP je primeraným opatrením na zmiernenie rizík výhľadu cenového vývoja, pretože ešte viac uvoľní menové a finančné podmienky vrátane podmienok poskytovania úverov nefinančným korporáciám a domácnostiam v eurozóne, a tým podporí súhrnnú spotrebu a investičné výdavky v eurozóne a v konečnom dôsledku podporí návrat miery inflácie na úroveň tesne pod 2 % v strednodobom horizonte. V situácii, keď sú kľúčové úrokové sadzby ECB na úrovni ich spodných hraníc a má sa za to, že programy zamerané na nákup aktív súkromného sektora poskytli merateľný, ale nedostatočný priestor na riešenie prevažujúcich rizík zhoršenia cenovej stability, je potrebné pridať k opatreniam menovej politiky Eurosystému PSPP ako nástroj, ktorého potenciál transmisie do reálnej ekonomiky je vysoký. Veľký objem nákupov v rámci PSPP prispeje vďaka svojmu účinku opätovného vyváženia portfólií k dosiahnutiu s ním spojeného cieľa menovej politiky, ktorým je motivovanie finančných sprostredkovateľov, aby poskytovali viac likvidity medzibankovému trhu a viac úverov ekonomike eurozóny.

               (5)

               PSPP obsahuje niekoľko záruk, aby boli predpokladané nákupy primerané svojim cieľom a aby boli súvisiace finančné riziká zohľadnené v plnej miere pri jeho nastavení a obmedzené prostredníctvom riadenia rizík. V záujme umožniť plynulé fungovanie trhov s akceptovateľnými obchodovateľnými dlhovými cennými papiermi a predísť obmedzeniam usporiadaných reštrukturalizácií dlhov, na nákupy týchto cenných papierov zo strany centrálnych bánk Eurosystému sa budú uplatňovať limity.

               (6)

               PSPP je v plnom rozsahu v súlade s povinnosťami centrálnych bánk podľa zmlúv, vrátane zákazu menového financovania, a nenarúša fungovanie Eurosystému v súlade so zásadou otvoreného trhového hospodárstva s voľnou súťažou.

               (7)

               Pokiaľ ide o objem PSPP, ABSPP a CBPP3, na základe kombinovaných mesačných nákupov sa trhu dodá likvidita v objeme 60 miliárd EUR. Zámerom je uskutočňovať nákupy do konca septembra 2016 a v každom prípade až kým Rada guvernérov nespozoruje, že sa vývoj inflácie udržateľne upravil, čo je v súlade s cieľom dosiahnuť mieru inflácie na úrovni tesne pod 2 % v strednodobom horizonte.

               (8)

               S cieľom zabezpečiť efektívnosť PSPP, Eurosystém týmto objasňuje, že akceptuje rovnaké (pari passu) zaobchádzanie ako súkromný sektor, pokiaľ ide o obchodovateľné dlhové cenné papiere, ktoré môže Eurosystém nakúpiť v rámci PSPP, v súlade s podmienkami týchto nástrojov.

               (9)

               Nákupy akceptovateľných obchodovateľných dlhových nástrojov v rámci PSPP by mal Eurosystém vykonávať decentralizovaným spôsobom koordinovaným zo strany ECB a s ohľadom na tvorbu trhových cien a fungovanie trhu, chrániac tak jednotnosť menovej politiky Eurosystému,

         PRIJALA TOTO ROZHODNUTIE:
   Článok 1
   Zavedenie a rozsah PSPP
   Eurosystém týmto zavádza PSPP, v súlade s ktorým centrálne banky Eurosystému nakupujú za osobitných podmienok akceptovateľné obchodovateľné dlhové cenné papiere vymedzené v článku 3 od akceptovateľných zmluvných strán vymedzených v článku 7 na sekundárnych trhoch.
   Článok 2
   Vymedzenia pojmov
   Na účely tohto rozhodnutia sa uplatňujú tieto vymedzenia pojmov:

               (1)

               „centrálnymi bankami Eurosystému“ sa rozumejú ECB a národné centrálne banky členských štátov, ktoré prijali euro (ďalej len „národné centrálne banky“),

               (2)

               „uznanou agentúrou“ sa rozumie subjekt, ktorý Eurosystém takto označil na účely PSPP,

               (3)

               „medzinárodnou organizáciou“ sa rozumie subjekt podľa článku 118 nariadenia Európskeho parlamentu a Rady (EÚ) č. 575/2013 (1), a ktorý Eurosystém takto označil na účely PSPP,

               (4)

               „multilaterálnou rozvojovou bankou“ sa rozumie subjekt podľa článku 117 ods. 2 nariadenia (EÚ) č. 575/2013, a ktorý Eurosystém takto označil na účely PSPP,

               (5)

               „pozitívnym výsledkom hodnotenia“ sa rozumie jedno z týchto dvoch rozhodnutí, podľa toho, ktoré bude prijaté neskôr: rozhodnutie správnej rady Európskeho mechanizmu pre stabilitu a v prípade, že program finančnej pomoci spolufinancuje Medzinárodný menový fond, rozhodnutie výkonnej rady Medzinárodného menového fondu, o schválení vyplatenia ďalšej časti finančnej pomoci v rámci daného programu, pričom obe rozhodnutia sú nevyhnutné na pokračovanie nákupov na základe PSPP.

         Zoznam subjektov uvedených v bodoch 2 až 4 sa uverejňuje na internetovej stránke ECB.
   Článok 3
   Kritériá akceptovateľnosti pre obchodovateľné dlhové cenné papiere
   1.   Obchodovateľné dlhové cenné papiere denominované v eurách, ktoré vydali vlády členských štátov, ktorých menou je euro, uznané agentúry umiestnené v eurozóne, medzinárodné organizácie umiestnené v eurozóne a multilaterálne rozvojové organizácie umiestnené v eurozóne, sú akceptovateľné pre nákup zo strany centrálnych bánk Eurosystému v rámci PSPP v súlade s požiadavkami uvedenými v tomto článku. Vo výnimočných prípadoch, keď nemožno nakúpiť predpokladaný objem, Rada guvernérov môže rozhodnúť o nákupe obchodovateľných dlhových cenných papierov vydaných inými subjektmi umiestnenými v eurozóne, v súlade s podmienkami uvedenými v odseku 4.
   2.   Obchodovateľné dlhové cenné papiere sú akceptovateľné pre nákupy v rámci PSPP, ak spĺňajú kritériá akceptovateľnosti obchodovateľných aktív v úverových operáciách Eurosystému podľa prílohy I k usmerneniu ECB/2011/14 (2) a v súlade s týmito požiadavkami:

               a)

               hodnotenie kreditnej kvality emitenta alebo ručiteľa obchodovateľných dlhových cenných papierov je minimálne na úrovni stupňa kreditnej kvality 3 v rámci harmonizovanej ratingovej stupnice Eurosystému vyjadrené vo forme najmenej jedného verejného úverového ratingu vydaného externou inštitúciou hodnotiacou kreditné riziko (external credit assessment institution – ECAI) akceptovanou podľa rámca Eurosystému pre hodnotenie kreditného rizika,

               b)

               ak je dispozícii viacero ratingov emitenta alebo ručiteľa od ECAI pre rovnakú emisiu, platí pravidlo prvého najlepšieho, t. j. prihliada sa na najlepší dostupný rating emitenta alebo ručiteľa od ECAI. Ak splnenie požiadaviek na kreditnú kvalitu závisí od ratingu ručiteľa od ECAI, záruka musí spĺňať charakteristiky akceptovateľnej záruky uvedené v oddiele 6.3.2 písm. c) bodoch i) až iv) prílohy I k usmerneniu ECB/2011/14,

               c)

               ak hodnotenie kreditného rizika emitenta alebo ručiteľa vydané akceptovateľnou ECAI nespĺňa prinajmenšom stupeň kreditnej kvality 3 v rámci harmonizovanej ratingovej stupnice Eurosystému, obchodovateľné dlhové cenné papiere sú akceptovateľné, len ak ich vydali alebo za ne v plnom rozsahu ručia vlády členských štátov eurozóny, na ktoré sa uplatňuje program finančnej pomoci, a vo vzťahu ku ktorým Rada guvernérov pozastavila uplatňovanie minimálnych limitov kreditnej kvality Eurosystému podľa článku 8 usmernenia ECB/2014/31 (3),

               d)

               Počas hodnotenia pokračujúceho programu finančnej pomoci sa akceptovateľnosť pre nákupy v rámci PSPP pozastaví a obnoví sa len v prípade pozitívneho výsledku hodnotenia.

         3.   Dlhové cenné papiere podľa odsekov 1 a 2 sú akceptovateľné pre nákupy v rámci PSPP, len ak v čase ich nákupu príslušnou centrálnou bankou Eurosystému zostávajú do ich splatnosti najmenej 2 roky a najviac 30 rokov. V záujme plynulej implementácie PSPP sú v jeho rámci akceptovateľné obchodovateľné dlhové nástroje, ktorých zostatková splatnosť je 30 rokov a 364 dní. Ak nie je možné nakúpiť predpokladaný objem obchodovateľných dlhových cenných papierov vydaných vládami a uznanými agentúrami, národné centrálne banky nakúpia náhradné obchodovateľné dlhové cenné papiere vydané medzinárodnými organizáciami a multilaterálnymi rozvojovými bankami.
   4.   Ak nie je možné dosiahnuť predpokladaný objem obchodovateľných dlhových nástrojov vydaných vládami a uznanými agentúrami umiestnenými v jurisdikcii centrálnej banky Eurosystému, táto môže vo výnimočných prípadoch navrhnúť Rade guvernérov náhradný nákup obchodovateľných dlhových nástrojov vydaných verejnými nefinančnými korporáciami umiestnenými v ich jurisdikcii. Navrhované verejné nefinančné korporácie musia spĺňať prinajmenšom obe tieto kritériá:

               —

               sú nefinančnými korporáciami v zmysle nariadenia Európskeho parlamentu a Rady (EÚ) č. 549/2013 (4);

               —

               sú subjektom verejného sektora, t. j. subjektom v zmysle článku 3 nariadenia Rady (ES) č. 3603/93 (5).

         Obchodovateľné dlhové nástroje denominované v eurách a vydané takýmito verejnými nefinančnými korporáciami umiestnenými v eurozóne, ktoré spĺňajú i) kritériá akceptovateľnosti obchodovateľných aktív ako zábezpeky v úverových operáciách Eurosystému, ako sa uvádza v oddiele 6.2.1 prílohy I k usmerneniu ECB/2011/14 a ii) požiadavky odsekov 2 a 3, sú so súhlasom Rady guvernérov akceptovateľné pre nákupy v rámci PSPP ako náhrady.
   5.   V zásade je dovolené nakupovať nominálne obchodovateľné dlhové nástroje s negatívnym výnosom do splatnosti (alebo najnižším možným výnosom) prevyšujúcim sadzbu jednodňovej sterilizačnej operácie.
   Článok 4
   Obmedzenia výkonu nákupov
   1.   V záujme umožniť stanovenie trhovej ceny akceptovateľných cenných papierov nie sú dovolené nákupy vydaných nových dlhopisov alebo dlhopisov navýšenej emisie a obchodovateľných dlhových nástrojov, ktorých zostávajúca splatnosť bezprostredne predchádza alebo nasleduje po splatnosti obchodovateľných dlhových nástrojov, ktoré sa majú vydať počas obdobia zákazu nákupov (black-out period) stanoveného Radou guvernérov. V prípade syndikácií sa má dané obdobie zákazu nákupov rešpektovať v najväčšom možnom rozsahu pre emisiou.
   2.   Pokiaľ ide o dlhové cenné papiere, ktoré vydali alebo za ktoré v plnom rozsahu ručia vlády členských štátov eurozóny, na ktoré sa uplatňuje program finančnej pomoci, obdobie ich nákupov v rámci PSPP je v zásade obmedzené na dva mesiace nasledujúce po každom pozitívnom hodnotení programu, pokiaľ neexistujú výnimočné okolnosti odôvodňujúce pozastavenie nákupov bez uplynutím tohto obdobia alebo pokračovanie v nákupoch po jeho uplynutí, až do začiatku ďalšieho hodnotenia.
   Článok 5
   Nákupné limity
   1.   V súlade s článkom 3 sa na nákupy obchodovateľných dlhových cenných papierov, ktoré spĺňajú kritériá uvedené v článku 3, v rámci PSPP uplatňuje limit podielu emisie s rovnakým medzinárodným kódom cenných papierov, a to po konsolidovaní vo všetkých portfóliách v držbe centrálnych bánk Eurosystému. Limit sa najprv stanoví na 25 % pre obdobie prvých šiestich mesiacov nákupov a potom ho Rada guvernérov prehodnotí.
   2.   V prípade dlhových cenných papierov uvedených v článku 3 ods. 2 písm. c) sa uplatňuje iný limit podielu emisie.
   3.   V rámci PSPP sa na všetky akceptovateľné obchodovateľné dlhové cenné papiere, pokiaľ ide o splatnosti vymedzené v článku 3, uplatňuje súhrnný limit 33 % zostatku cenných papierov emitenta, a to po konsolidovaní vo všetkých portfóliách v držbe centrálnych bánk Eurosystému.
   Článok 6
   Rozdelenie portfólií
   1.   Z celkovej hodnoty nakúpených obchodovateľných dlhových cenných papierov akceptovateľných v rámci PSPP predstavujú 12 % cenné papiere vydané akceptovateľnými medzinárodnými organizáciami a multilaterálnymi rozvojovými bankami a 88 % cenné papiere vydané akceptovateľnými vládami a uznanými agentúrami. Toto rozdelenie prehodnotí Rada guvernérov. Dlhové cenné papiere vydané akceptovateľnými medzinárodnými organizáciami a multilaterálnymi rozvojovými bankami nakupujú len národné centrálne banky.
   2.   Národné centrálne banky nakúpia 92 % z celkovej trhovej hodnoty obchodovateľných dlhových cenných papierov akceptovateľných v rámci PSPP, pričom zvyšných 8 % nakúpi ECB. Podiely nákupov jednotlivých centrálnych bánk sa riadia kľúčom na upisovanie základného imania, ako sa uvádza v článku 29 štatútu ESCB.
   3.   Na prideľovanie obchodovateľných dlhových cenných papierov, ktoré sa majú nakúpiť v rámci PSPP, používajú centrálne banky Eurosystému špecializačnú schému. Rada guvernérov umožní ad hoc odchýlky od špecializačnej schémy, ak by objektívne okolnosti prekážali realizácii danej schémy alebo inak podporovali odchýlky v záujme dosiahnutia celkových menovopolitických cieľov PSPP. Každá národná centrálna banka nakúpi najmä akceptovateľné cenné papiere emitentov z jurisdikcie svojho členského štátu. Cenné papiere vydané akceptovateľnými medzinárodnými organizáciami a multilaterálnymi rozvojovými bankami môžu nakupovať všetky národné centrálne banky. ECB nakupuje cenné papiere, ktoré vydali vlády a uznané agentúry všetkých členských štátov.
   Článok 7
   Akceptovateľné zmluvné strany
   V rámci PSPP sú akceptovateľnými zmluvnými stranami:

               a)

               subjekty, ktoré spĺňajú kritériá akceptovateľnosti pre účasť na operáciách menovej politiky Eurosystému podľa oddielu 2.1 prílohy I k usmerneniu ECB/2011/14 a

               b)

               všetky ostatné zmluvné strany, ktoré centrálne banky Eurosystému používajú na investovanie svojich investičných portfólií denominovaných v eurách.

         Článok 8
   Transparentnosť
   1.   Eurosystém uverejňuje každý týždeň v komentári ku svojej konsolidovanej týždennej účtovnej závierke súhrnnú účtovnú hodnotu cenných papierov, ktoré má v držbe v rámci PSPP.
   2.   Eurosystém uverejňuje každý mesiac váženú priemernú zostatkovú splatnosť cenných papierov v držbe v rámci PSPP podľa rezidentskej príslušnosti emitenta, pričom uvedie medzinárodné organizácie a multilaterálne rozvojové banky oddelene od ostatných emitentov.
   3.   Účtovná hodnota cenných papierov v držbe v rámci PSPP sa uverejňuje každý týždeň na internetovej stránke ECB v časti o operáciách na voľnom trhu.
   Článok 9
   Požičiavanie cenných papierov
   S cieľom zabezpečiť efektívnosť PSPP, Eurosystém umožní požičiavanie cenných papierov nakúpených v rámci PSPP, okrem iného v rámci dohôd o spätnom odkúpení.
   Článok 10
   Záverečné ustanovenie
   Toto rozhodnutie nadobúda účinnosť dňom nasledujúcim po jeho uverejnení na internetovej stránke ECB. Uplatňuje sa od 9. marca 2015.

      V Nikózii 4. marca 2015

            Prezident ECB

         Mario DRAGHI

      (1)  Nariadenie Európskeho parlamentu a Rady (EÚ) č. 575/2013 z 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013, s. 1).

      (2)  Usmernenie ECB/2011/14 z 20. septembra 2011 o nástrojoch a postupoch menovej politiky Eurosystému (Ú. v. EÚ L 331, 14.12.2011, s. 1).

      (3)  Usmernenie ECB/2014/31 z 9. júla 2014 o dodatočných dočasných opatreniach týkajúcich sa refinančných operácií Eurosystému a akceptovateľnosti zábezpeky, ktorým s mení usmernenie ECB/2007/9 (Ú. v. EÚ L 240, 13.8.2014, s. 28).

      (4)  Nariadenie Európskeho parlamentu a Rady (EÚ) č. 549/2013 z 21. mája 2013 o európskom systéme národných a regionálnych účtov v Európskej únii (Ú. v. EÚ L 174, 26.6.2013, s. 1).

      (5)  Nariadenie Rady (ES) č. 3603/93 z 13. decembra 1993, ktorým sa stanovujú definície na uplatňovanie zákazov uvedené v článkoch 104 a 104b ods. 1 zmluvy (Ú. v. ES L 332, 31.12.1993, s. 1).


title: Rozhodnutie Rady 2013/133/SZBP z  18. marca 2013 , ktorým sa vymenúva osobitný zástupca Európskej únie pre región Sahel

text:
               19.3.2013

               SK

               Úradný vestník Európskej únie

               L 75/29

         ROZHODNUTIE RADY 2013/133/SZBP
   z 18. marca 2013,
   ktorým sa vymenúva osobitný zástupca Európskej únie pre región Sahel
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Na zložité výzvy v regióne Sahel, ktoré vzájomne súvisia, by Únia mala reagovať na regionálnej úrovni.

               (2)

               Pán Michel Dominique REVEYRAND – DE MENTHON sa vymenúva za osobitného zástupcu Európskej únie (OZEÚ) pre región Sahel na obdobie do 28. februára 2014.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedené v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   1.   Pán Michel Dominique REVEYRAND – DE MENTHON sa týmto vymenúva za OZEÚ pre región Sahel do 28. februára 2014. Mandát OZEÚ sa môže predĺžiť alebo ukončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (VP).
   2.   Na účely mandátu OZEÚ sa vymedzuje, že región Sahel sa primárne zameriava na stratégiu EÚ pre bezpečnosť a rozvoj v regióne Sahel (ďalej len „stratégia“), a to Mali, Mauritániu a Niger. Pokiaľ ide o otázky so širšími regionálnymi dôsledkami, OZEÚ bude podľa potreby spolupracovať s ostatnými krajinami a regionálnymi alebo medzinárodnými subjektmi mimo regiónu Sahel.
   3.   Vzhľadom na potrebu regionálneho prístupu k vzájomne súvisiacim výzvam, ktorým región čelí, bude OZEÚ pre región Sahel úzko spolupracovať s ostatnými príslušnými OZEÚ vrátane OZEÚ pre oblasť južného Stredozemia, OZEÚ pre ľudské práva a OZEÚ pre Africkú úniu.
   Článok 2
   Ciele politiky
   1.   Mandát OZEÚ je založený na cieľoch politiky Únie v súvislosti s regiónom Sahel a jeho cieľom je aktívne prispievať k regionálnemu a medzinárodnému úsiliu o dosiahnutie trvalého mieru, bezpečnosti a rozvoja v regióne. Cieľom OZEÚ bude okrem toho zvýšiť kvalitu, intenzitu a vplyv viacstrannej angažovanosti Únie v oblasti regióne Sahel.
   2.   OZEÚ prispieva k rozvoju a vykonávaniu prístupu Únie, ktorý zahŕňa všetky aspekty činnosti Únie, najmä v politickej, bezpečnostnej oblasti a v oblasti rozvoja, vrátane stratégie a ku koordinácii všetkých príslušných nástrojov pre činnosti Únie.
   3.   Počiatočnou prioritou je Mali a regionálne rozmery tamojšieho konfliktu.
   4.   Pokiaľ ide o Mali, cieľmi politiky Únie sú podpora návratu Mali a jeho ľudí na cestu mieru, zmierenia, bezpečnosti a rozvoja prostredníctvom koordinovaného a účinného využitia všetkých jej nástrojov.
   Článok 3
   Mandát
   1.   Na dosiahnutie cieľov politiky Únie v súvislosti s regiónom Sahel sa OZEÚ udeľuje mandát:

               a)

               aktívne prispievať k vykonávaniu, koordinácii a ďalšiemu rozvoju komplexného prístupu Únie k regionálnej kríze, a to na základe stratégie s cieľom zlepšenia celkovej súdržnosti a efektivity činností Únie v regióne Sahel, predovšetkým v Mali;

               b)

               spolupracovať so všetkými príslušnými zainteresovanými stranami regiónu, vládami, regionálnymi orgánmi, regionálnymi a medzinárodnými organizáciami, občianskou spoločnosťou a diaspórami na účely podpory cieľov Únie a prispievať k lepšiemu pochopeniu úlohy Únie v regióne Sahel;

               c)

               zastupovať Úniu na príslušných regionálnych a medzinárodných fórach vrátane Skupiny pre podporu a monitorovanie situácie v Mali a zabezpečiť viditeľnosť podpory EÚ pri riešení kríz a predchádzaní krízam vrátane vojenskej misie Európskej únie na podporu výcviku ozbrojených síl Mali (EUTM Mali) a misie Európskej únie v rámci SBOP v Nigeri (EUCAP Sahel Niger);

               d)

               udržiavať úzku spoluprácu s Organizáciou Spojených národov (OSN), najmä s osobitným vyslancom generálneho tajomníka OSN pre región Sahel a osobitným zástupcom generálneho tajomníka pre západnú Afriku, Africkú úniu (AÚ), najmä s vysokým predstaviteľom AÚ pre Mali a región Sahel, Hospodárskym spoločenstvom krajín západnej Afriky (ECOWAS) a ďalšími poprednými národnými, regionálnymi a medzinárodnými aktérmi vrátane iných osobitných vyslancov pre región Sahel;

               e)

               pozorne sledovať regionálny a cezhraničný rozmer krízy vrátane terorizmu, organizovanej kriminality, pašovania zbraní, obchodovania s ľuďmi, obchodovania s drogami, utečeneckých a migračných tokov a súvisiacich finančných tokov a v úzkej spolupráci s koordinátorom EÚ pre boj proti terorizmu prispievať k ďalšiemu vykonávaniu stratégie EÚ pre boj proti terorizmu;

               f)

               udržiavať pravidelné politické kontakty na vysokej úrovni s krajinami regiónu, ktoré sú dotknuté terorizmom a medzinárodnou kriminalitou s cieľom zabezpečiť koherentný a komplexný prístup a kľúčovú úlohu Únie v rámci medzinárodného úsilia boja proti terorizmu a medzinárodnej kriminalite. To zahŕňa aktívnu podporu zo strany Únie pri budovaní regionálnych kapacít v sektore bezpečnosti a zabezpečenie toho, že základné príčiny terorizmu a medzinárodnej kriminality v regióne Sahel sa odstránia;

               g)

               úzko sledovať politické a bezpečnostné dôsledky humanitárnej kríze v regióne;

               h)

               pokiaľ ide o Mali, prispievať k regionálnemu a medzinárodnému úsiliu o uľahčenie vyriešenia krízy v Mali, predovšetkým k prijatiu a vykonávaniu plánu pre politickú transformáciu, slobodné a transparentné voľby a dôveryhodný národný inkluzívny dialóg;

               i)

               podporovať budovanie inštitúcií, reformu sektora bezpečnosti a budovanie dlhodobého mieru a zmierenia v Mali;

               j)

               spolupracovať s OZEÚ pre ľudské práva pri presadzovaní dodržiavania ľudských práv a medzinárodného humanitárneho práva a udržiavať pravidelné kontakty s príslušnými orgánmi v Mali a v regióne, s Úradom prokurátora Medzinárodného trestného súdu, Úradom vysokého komisára OSN pre ľudské práva a obhajcami ľudských práv a pozorovateľmi, ktorí sledujú dodržiavanie ľudských práv v regióne. Prispievať k vykonávaniu politiky Únie v oblasti ľudských práv vrátane usmernení EÚ pre oblasť ľudských práv a medzinárodného humanitárneho práva, najmä usmernenia EÚ o deťoch a ozbrojených konfliktoch, ako aj usmernenia EÚ o násilí na ženách a dievčatách a o boji proti všetkým formám ich diskriminácie, aktualizované usmernenia Európskej únie o podpore dodržiavania medzinárodného humanitárneho práva, revidované usmernenia o ochrane civilného obyvateľstva pri misiách a operáciách SOBP a politiky Únie v súvislosti s rezolúciou BR OSN č. 1325(2000) o ženách, mieri a bezpečnosti, vrátane sledovania vývoja v tejto oblasti a podávania správ ako aj vypracovávania príslušných odporúčaní;

               k)

               sledovať dodržiavanie príslušných rezolúcií BROSN, najmä rezolúcie BR OSN č. 2056(2012), č. 2071(2012) a č. 2085(2012) a podávanie správ.

         2.   Na účely plnenia svojho mandátu OZEÚ okrem iného:

               a)

               poskytuje poradenstvo a podáva správy o formulácií pozícií Únie na regionálnych a medzinárodných fórach prípadne s cieľom iniciatívne podporovať a posilňovať komplexný prístup Únie ku kríze v regióne Sahel;

               b)

               udržiava si prehľad o všetkých činnostiach Únie a úzko spolupracovať so všetkými príslušnými delegáciami Únie.

         Článok 4
   Vykonávanie mandátu
   1.   OZEÚ je zodpovedný za vykonávanie svojho mandátu pod vedením VP.
   2.   Politický a bezpečnostný výbor (PBV) je s OZEÚ v úzkom spojení a je jeho hlavným styčným bodom s Radou. PBV činnosť OZEÚ v rámci jeho mandátu strategicky a politicky usmerňuje bez toho, aby boli dotknuté právomoci VP.
   3.   OZEÚ úzko spolupracuje s Európskou službou pre vonkajšiu činnosť (ESVČ).
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ do 28. februára 2014 je 1 350 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ sa zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie svojho tímu. Tím zahŕňa odborníkov na osobitné politické a bezpečnostné otázky vyplývajúce z mandátu. OZEÚ bezodkladne informuje Radu a Komisiu o zložení svojho tímu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov personálu, ktorý je vyslaný pracovať pre OZEÚ, hradí príslušný členský štát, príslušná inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu sú štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   4.   Personál OZEÚ pracuje v záujme súdržnosti a súladu svojich príslušných činností v spoločnom sídle s príslušnými útvarmi ESVČ alebo delegáciami Únie.
   Článok 7
   Výsady a imunity OZEÚ a členov personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov personálu, sa podľa potreby dohodnú s hostiteľskými krajinami. Členské štáty a ESVČ poskytnú na tento účel všetku potrebnú podporu.
   Článok 8
   Bezpečnosť utajovaných skutočností EÚ
   OZEÚ a členovia tímu OZEÚ dodržiavajú bezpečnostné zásady a minimálne normy stanovené v rozhodnutí Rady 2011/292/EÚ z 31. marca 2011 o bezpečnostných predpisoch na ochranu utajovaných skutočností EÚ (1).
   Článok 9
   Prístup k informáciám a logistická podpora
   1.   Členské štáty, Komisia, ESVČ a Generálny sekretariát Rady zabezpečujú, aby OZEÚ mal prístup ku všetkým relevantným informáciám.
   2.   Delegácie Únie a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojím mandátom a v závislosti od bezpečnostnej situácie na území, za ktoré zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod jeho priamym vedením, najmä tak, že:

               a)

               vypracuje bezpečnostný plán konkrétnej misie, v ktorom sa stanovujú fyzické, organizačné a procedurálne bezpečnostné opatrenia pre konkrétnu misiu, upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov, a pohotovostný a evakuačný plán misie;

               b)

               zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti misie;

               c)

               zabezpečuje, aby sa všetci členovia tímu, ktorí sa majú nasadiť mimo Únie, vrátane miestneho zmluvného personálu, zúčastnili pred presunom do oblasti misie alebo bezprostredne po ňom na primeranom bezpečnostnom výcviku podľa stupňa rizikovosti prideleného uvedenej oblasti;

               d)

               zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá VP, Rade a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

         Článok 11
   Podávanie správ
   1.   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV podávať správy Rade pre zahraničné veci.
   2.   OZEÚ v koordinácii s delegáciami Únie v regióne podáva správy o najlepšom spôsobe realizácie iniciatív Únie, akou je napríklad príspevok Únie k reformám, ako aj začleňovaní politických aspektov príslušných rozvojových projektov Únie.
   Článok 12
   Koordinácia s ostatnými subjektmi Únie
   1.   V rámci stratégie OZEÚ v záujme dosiahnutia cieľov politiky Únie prispieva k jednote, konzistentnosti a účinnosti politickej a diplomatickej činnosti Únie a pomáha zabezpečiť, aby všetky nástroje Únie a činnosti členských štátov pôsobili súdržne.
   2.   Činnosť OZEÚ sa koordinuje s činnosťou delegácií Únie a Komisie, ako aj s ďalšími OZEÚ, ktorí pôsobia v regióne. OZEÚ pravidelne poskytuje informácie misiám členských štátov a delegáciám Únie pôsobiacim v regióne.
   3.   V teréne sa udržiavajú úzke styky s vedúcimi delegácií Únie a vedúcimi misií členských štátov. OZEÚ v úzkej spolupráci s príslušnými delegáciami Únie poskytuje usmernenia týkajúce sa miestnej situácie vedúcemu misie EUCAP Sahel Niger a veliteľovi misie EUTM Mali. OZEÚ, veliteľ misie EUTM Mali a veliteľ civilnej operácie EUCAP Sahel Niger sa podľa potreby vzájomne radia.
   Článok 13
   Preskúmanie
   Vykonávanie tohto rozhodnutia a jeho súlad s inými príspevkami Únie v regióne sa pravidelne skúma. OZEÚ predloží VP, Rade a Komisii do konca augusta 2013 správu o pokroku a na konci svojho mandátu súhrnnú správu o jeho vykonávaní.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 18. marca 2013

            Za Radu

            predseda

         S. COVENEY

      (1)  Ú. v. EÚ L 141, 27.5.2011, s. 17.


title: 2009/507/ES,Euratom: Rozhodnutie Rady z  30. júna 2009 , ktorým sa vymenúva nový člen Komisie Európskych spoločenstiev

text:
               2.7.2009

               SK

               Úradný vestník Európskej únie

               L 172/34

      ROZHODNUTIE RADY

   z 30. júna 2009,
   ktorým sa vymenúva nový člen Komisie Európskych spoločenstiev
   (2009/507/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 215 druhý odsek,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 128 druhý odsek,
   keďže:
   Listom z 25. júna 2009 pani Dalia GRYBAUSKAITĖ odstúpila z funkcie členky Komisie, je potrebné ju nahradiť na zvyšok jej funkčného obdobia,
   PRIJALA TOTO ROZHODNUTIE:
   Článok 1
   Za člena Komisie sa na obdobie od 1. júla 2009 do 31. októbra 2009 vymenúva pán Algirdas Gediminas ŠEMETA.
   Článok 2
   Toto rozhodnutie nadobúda účinnosť 1. júla 2009
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 30. júna 2009

            Za Radu

            predseda

         J. KOHOUT


title: 2005/321/ES: Rozhodnutie Rady zo 14. apríla 2005 o ukončení konzultácií s Guinejskou republikou podľa článku 96 Dohody z Cotonou

text:
               23.4.2005

               SK

               Úradný vestník Európskej únie

               L 104/33

      ROZHODNUTIE RADY

   zo 14. apríla 2005
   o ukončení konzultácií s Guinejskou republikou podľa článku 96 Dohody z Cotonou
   (2005/321/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na Dohodu o partnerstve AKT – ES podpísanú v Cotonou 23. júna 2000 (1), a najmä na jej článok 96,
   so zreteľom na Internú dohodu o opatreniach, ktoré sa majú prijať, a o postupoch, ktoré sa majú dodržiavať pri vykonávaní Dohody o partnerstve krajín AKT – ES (2), a najmä na jej článok 3,
   so zreteľom na návrh Komisie,
   keďže:

               (1)

               Nevyhnutné súčasti Dohody z Cotonou ustanovené v jej článku 9 boli porušené.

               (2)

               V súlade s článkom 96 Dohody z Cotonou sa 20. júla 2004 začali konzultácie s krajinami AKT a Guinejskou republikou. Pri tejto príležitosti guinejské orgány prijali osobitné záväzky zamerané na odstránenie problémov prednesených Európskou úniou a ich vykonanie v rámci trojmesačného obdobia prehĺbeného dialógu.

               (3)

               Na konci tohto obdobia sa ukázalo, že z určitých vyššie uvedených záväzkov vyplynuli konkrétne iniciatívy a mnohé z nich sa už uskutočnili. Napriek tomu sa však viaceré dôležité opatrenia z hľadiska nevyhnutných súčastí Dohody z Cotonou ešte musia zaviesť,

         ROZHODLA TAKTO:
   Článok 1
   Konzultácie s Guinejskou republikou uskutočnené v súlade s článkom 96 Dohody z Cotonou sa týmto ukončujú.
   Článok 2
   Týmto sa prijímajú opatrenia špecifikované v pripojenom liste ako primerané kroky v zmysle článku 96 ods. 2 písm. c) Dohody z Cotonou.
   Článok 3
   Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie.
   Uplatňuje sa do 14. apríla 2008. Rozhodnutie sa pravidelne preskúma najmenej každých šesť mesiacov.

      V Luxemburgu 14. apríla 2005

            Za Radu

            predseda

         L. FRIEDEN

      (1)  Ú. v. ES L 317, 15.12.2000, s. 3.

      (2)  Ú. v. ES L 317, 15.12.2000, s. 376.

      PRÍLOHA
      Vážený pán minister,
      Európska únia prikladá veľkú dôležitosť ustanoveniam článku 9 Dohody z Cotonou. Partnerstvo AKT – EÚ sa zakladá na dodržiavaní ľudských práv, demokratických zásad a zákonnosti, sú to nevyhnutné súčasti uvedenej dohody, a preto tvoria základ našich vzájomných vzťahov.
      V tomto duchu Európska únia vyjadruje svoje znepokojenie nad porušovaním demokratických zásad a zákonnosti najmä v období od vyhlásenia ústavného referenda v roku 2001 a počas parlamentných volieb (2002), ako aj prezidentských volieb (2003). Európsku úniu rovnako znepokojuje nedodržiavanie ľudských práv a základných slobôd, ako aj absencia správneho riadenia administratívy, politiky, hospodárstva a financií.
      Európska únia usúdila, že politická situácia v Guinei vytvára priestor na porušovanie nevyhnutných súčastí uvedených v článku 9 Dohody z Cotonou. Na základe ustanovení tohto článku a politickej blokády v Guinei sa Európska únia rozhodla v zmysle článku 96 dohody začať 31. marca 2004 konzultácie zamerané na hĺbkové posúdenie situácie, a v prípade potreby aj na spôsoby jej nápravy.
      Tieto konzultácie sa začali 20. júla 2004 v Bruseli. Pri tejto príležitosti sa pristúpilo k preskúmaniu viacerých základných otázok, pričom ste mali možnosť prezentovať svoj uhol pohľadu a analýzu situácie vo svojej krajine. Tiež ste predložili memorandum obsahujúce plán činností, zameraný na upevnenie demokracie, na rešpektovanie ľudských práv, zákonnosti a riadnej správy.
      V súvislosti s predložením tejto správy spoločná kontrolná misia predsedníctva Európskej únie a Komisie odcestovala do Conakry a v spolupráci s predstaviteľmi členských štátov na mieste vyhodnotila vykonávanie záväzkov.
      Európska únia konštatuje, že guinejské orgány preukázali veľkú schopnosť na jednej strane pokračovať v procese a prehĺbiť diskusiu a na druhej strane uľahčiť činnosť kontrolnej misie Európskej únie. Európska únia skonštatovala, že určité záväzky dali podnet k začatiu podporných iniciatív z Vašej strany. Osobitne treba spomenúť, že:

                  Vaša vláda preukázala vôľu obnoviť politický dialóg s politickými aktérmi s cieľom preskúmať volebný rámec. Dialóg sa oficiálne začal 31. augusta 2004 a vytvoril sa orgán zameraný na zabezpečenie dohôd medzi stranami, aby sa ich dialóg uľahčil.

                  Vláda potvrdila rozhodnutie zorganizovať voľby na miestnej úrovni v júni 2005, ako aj v tomto duchu posilniť proces decentralizácie. Pripravujú sa rôzne návrhy právnych predpisov.

                  Vláda potvrdila rozhodnutie usporiadať parlamentné voľby v lehote stanovenej ústavou, to znamená v júni 2007. Zároveň je vláda pripravená preskúmať možnosť usporiadať voľby skôr.

                  Vláda okrem iného potvrdila harmonogram liberalizácie rozhlasového vysielania, ktorá sa uskutoční v júni 2005.

                  Vláda nakoniec potvrdila odvetvové reformy v oblasti makroekonomického riadenia a harmonogram ich vykonávania.

            Niet pochybností, že tieto iniciatívy prispejú k posilneniu rešpektovania ľudských práv a základných slobôd vo Vašej krajine. Väčšina týchto záväzkov sa však bude dlhodobo vykonávať, a preto sa zdá nevyhnutné sledovať, ako sa určitá časť týchto záväzkov v tomto období dodržiava, najmä na zabezpečenie prehlbovania demokracie. V tomto zmysle treba poznamenať, že Európska únia osobitne očakáva realizáciu konkrétnych opatrení, ktoré sú uvedené v čiastkovej správe z 30. septembra 2004 o vykonávaní memoranda, a ktorej hlavné body sú:

                  1.

                  Pokračovanie celonárodného dialógu s cieľom revidovať volebný rámec a operatívne podmienky podľa Vyhlásenia o zásadách, ktorými sa spravujú demokratické voľby v Afrike, prijatého Africkou úniou v Durbane v roku 2002 (1), aby sa zabezpečil transparentný a demokratický volebný proces.

                  2.

                  Pokračovanie a upevňovanie záväzkov dodržiavania zákonov zameraných na dodržiavanie ľudských práv a základných slobôd umožňujúcich najmä politickým stranám vykonávanie ich práv a právomocí organizovať schôdze, prezentovať svoje názory a mať prístup k štátnym rozhlasovým a televíznym staniciam.

                  3.

                  Liberalizácia elektronických médií podľa harmonogramu predloženého kontrolnej misii Európskej únie v októbri 2004, ktorá umožní vstup súkromných elektronických médií pred voľbami na miestnej úrovni.

                  4.

                  Organizácia hlasovania vo voľbách na miestnej úrovni a v parlamentných voľbách podľa zmeneného volebného systému.

                  5.

                  Pokračovanie procesu decentralizácie.

                  6.

                  Pokračovanie činností zameraných na posilnenie riadenia v makroekonomickej oblasti a v oblasti odvetvových reforiem.

            V nadväznosti na konzultácie, so zohľadnením záväzkov vykonaných v tomto štádiu a z hľadiska toho, ktoré činnosti je potrebné ešte vykonať, bolo rozhodnuté ustanoviť primerané opatrenia podľa článku 96 ods. 2 písm. c) Dohody z Cotonou, zamerané na:

                  1.

                  Ďalšie pokračovanie spolupráce týkajúcej sa zostatkov 6., 7. a 8. Európskeho rozvojového fondu (ERF), aby sa umožnilo vykonávanie záväzkov prijatých Guineou v rámci konzultácií, najmä procesu decentralizácie, liberalizácie médií a riadnej hospodárskej správy.

                  2.

                  Ďalšie pokračovanie spolupráce týkajúcej sa rozpočtového limitu B 9. Európskeho rozvojového fondu, aby sa umožnilo zavedenie takých programov, ktoré sú priamo určené na zlepšenie podmienok života najviac znevýhodneného obyvateľstva alebo obetí politickej krízy v jednotlivých častiach regiónu.

                  3.

                  Programy určené na posilnenie občianskej spoločnosti (vrátane neorganizovanej), na rešpektovanie a posilnenie demokracie, rešpektovanie ľudských práv a riadnu správu, ako aj na vytvorenie alebo na upevnenie slobodných médií.

                  4.

                  Posudzovanie príspevkov na regionálne projekty podľa jednotlivých prípadov.

                  5.

                  Ďalšie pokračovanie všetkých aktivít humanitárneho charakteru, obchodnej spolupráce a preferencií v oblasti súvisiacej s obchodom.

                  6.

                  Poskytnutie podpory pri príprave volieb, a to alebo pokrytím zo zostatkov 6., 7. a 8. Európskeho rozvojového fondu, alebo jednorazovo z rozpočtového limitu B 9. Európskeho rozvojového fondu, akonáhle sa vytvorí volebný rámec, ktorý zaručí, že priebeh volieb bude transparentný a demokratický, založený na vyhlásení o zásadách, ktorými sa spravujú voľby v Afrike.

                  7.

                  Rozpočtový limit A 9. ERF bol znížený o sumu 65 miliónov EUR podľa rozhodnutia Európskej komisie v rámci čiastkového podrobného prieskumu. Dokončia sa stratégia spolupráce a národný indikatívny program, ktoré zohľadnia situáciu v krajine, ako aj nové finančné výhľady. Tieto dokumenty sa podpíšu a vykonajú, akonáhle sa skonštatuje dostatočný pokrok pri vykonávaní záväzkov prijatých Guineou, najmä pri príprave a uskutočňovaní hlasovania v slobodných a transparentných voľbách na miestnej úrovni a parlamentných voľbách. Európska únia vezme ako kritéria najmä:

                              a)

                              skutočnosť, že sa uskutočnili slobodné a transparentné voľby na miestnej úrovni a že riadne zvolení zástupcovia miestnych spoločenstiev sa ujali funkcií;

                              b)

                              skutočnosť, že volebný rámec a operatívne podmienky pre parlamentné voľby (vrátane dátumu volieb), založené na vyhlásení o zásadách, ktorými sa spravujú demokratické voľby v Afrike, sa stanovili v rámci politického dialógu s opozíciou.

            Je potrebné naplánovať pravidelné preskúmania v spolupráci s predsedníctvom Európskej únie a Európskou komisiou, z ktorých prvé sa vykoná v lehote, ktorá neprekročí šesť mesiacov.
      Európska únia bude pokračovať v podrobnom sledovaní situácie v Guinei počas nepretržitého obdobia tridsiatich šiestich mesiacov. S Vašou vládou bude udržiavať zosilnený politický dialóg v zmysle článku 8 dohody z Cotonou z hľadiska upevnenia demokracie a zákonnosti, najmä uskutočnením parlamentných volieb, ako aj rešpektovaním ľudských práv a základných slobôd.
      Európska únia si vyhradzuje právo upraviť primerané opatrenia v prípade, ak by došlo k rýchlejšiemu vykonávaniu záväzkov prijatých guinejskými orgánmi, alebo naopak v prípade, ak by došlo k prerušeniu vykonávania.
      Prijmite, pán minister, výraz našej hlbokej úcty.

               Za Radu

               Za Komisiu

         (1)  Vyhlásenie OAJ/AÚ o zásadách, ktorými sa spravujú demokratické voľby v Afrike, AHG/Vyhl. 1 (XXXVIII).